Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1246

5. A mintavételt követõ intézkedések 5.1. Annak az állatnak az egész testét, beleértve a bõrt is, amelybõl TSE vizsgálatra mintát küldtek, az élelmiszerhigiéniai kirendeltség, illetve a hatósági állatorvos ellen- õrzése alatt kell tartani mindaddig, amíg a gyorsteszt negatív eredménye meg nem érkezik, ellenkezõ esetben ártalmatlanítani kell az állat egész testét az SRM-re vonatkozó elõírások szerint. 5.2. Ha a gyorsteszt eredménye pozitív, akkor az állat egész testét az SRM-re vonatkozó elõírások szerint ártalmatlanítani kell. 5.3. Ha a gyorsteszt eredménye kétes, akkor az I. rész 5.5. pontjában foglaltak szerint, ha a minta az illetékes állategészségügyi intézet írásbeli értesítése alapján vizsgálatra alkalmatlan, akkor pedig a I. rész 5.6. pontjában foglaltak szerint kell eljárni.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes